Aleksei Novikov-Priboi syntyi talonpoikaisperheeseen. Vuodesta 1899 lähtien hän palveli matruusina Venäjän Itämeren laivastossa. Vuonna 1905 hän oli mukana Tsushiman meritaistelussa, pelastui ja jäi vangiksi. Novikov-Priboin taistelusta vuonna 1907 julkaisemat kirjaset joutuivat sensuurin takavarikoimiksi. Vuosina 1907–1913 hän asui ulkomailla. Vuonna 1914 valmistunut kertomuskokoelma "Morskije rasskazy" (”Merimieskertomuksia”) ilmestyi vuonna 1917.